Samsung sender mystisk besked til Galaxy-ejere

I noget der ligner en besynderlig fejl, har ejere af Galaxy telefoner over hele verden modtaget en mystisk notifikation fra Samsungs Find My Mobile-app. Beskeden består af teksten ”1” med endnu et ”1” nedenunder.

Dieter Bohn fra The Verge har modtaget beskeden på en Galaxy Z Flip, han har til test. Trykker man på beskeden sker der angiveligt ikke andet end at den forsvinder. Men adskillige andre har også modtaget beskeden, der kan ses i et tweet fra en anden bruger herunder:

Huh. Girlfriend and I just had exactly the same Samsung push notification: her Note 10+ and my Galaxy Z Flip each alerted with a Find My Mobile notification. When tapped, it disappeared. Different Samsung accounts on each phone.

Theories? pic.twitter.com/0NgVCWAjBe
— Michael Fisher (@theMrMobile) February 20, 2020

Teorien er, at beskeden er en ”ups” fra Samsung. Det vil i så fald ikke være første gang, det er sket. Sidste sommer kom kinesiske OnePlus til at sende en besked med kinesiske tegn og mystisk tekst til ejere af OnePlus 7 Pro-telefoner. Det viste sig at være at være en fejl under en intern test af en softwareopdatering.

The Verge har rakt ud til Samsung for at få en officiel forklaring på beskeden.

Har du modtaget beskeden på din Galaxy telefon?

Samsung sender mystisk besked til Galaxy-ejere